ประกาศสถาบันคุ้มครองเงินฝากประกาศสถาบันคุ้มครองเงินฝากเรื่องโครงสร้างและการจัดองค์กรในการดำเนินงาน สรุปอำนาจหน้าที่ที่สำคัญ วิธีดำเนินงานและสถานที่ติดต่อเพื่อขอรับข้อมูลข่าวสารของสถาบันคุ้มครองเงินฝาก[๑] โดยที่ปัจจุบันสถาบันคุ้มครองเงินฝากได้มีการปรับปรุงโครงสร้างองค์กร และขอบเขตหน้าที่ความรับผิดชอบของแต่ละส่วนงานให้มีความเหมาะสมและสอดคล้องกับภารกิจยิ่งขึ้นและเพื่อให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๗ (๑)(๒) (๓) ที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินงานต่าง ๆของสถาบัน จึงสมควรประกาศไว้ดังนี้ข้อ๑ให้ยกเลิกประกาศสถาบันคุ้มครองเงินฝาก เรื่อง โครงสร้างและการจัดองค์กรในการดำเนินงานสรุปอำนาจหน้าที่ที่สำคัญ วิธีดำเนินงานและสถานที่ติดต่อเพื่อขอรับข้อมูลข่าวสารของสถาบันคุ้มครองเงินฝาก ลงวันที่ ๒๖มีนาคม ๒๕๕๖ข้อ๒ สถาบันคุ้มครองเงินฝากมีฐานะเป็นนิติบุคคลจัดตั้งขึ้นตามพระราชบัญญัติสถาบันคุ้มครองเงินฝาก พ.ศ. ๒๕๕๑มีรัฐมนตรีว่าการกระทรวงการคลังเป็นผู้มีอำนาจและหน้าที่กำกับกิจการของสถาบันคุ้มครองเงินฝากโดยทั่วไปโดยมีคณะกรรมการสถาบันคุ้มครองเงินฝาก อันประกอบด้วยประธานกรรมการ ผู้แทนกระทรวงการคลังผู้แทนธนาคารแห่งประเทศไทยและกรรมการผู้ทรงคุณวุฒิอีกไม่น้อยกว่า ๓ คนแต่ไม่เกิน ๕คน เป็นกรรมการโดยในจำนวนนี้เป็นผู้ทรงคุณวุฒิด้านการเงินการคลังและด้านกฎหมายอย่างน้อยด้านละ ๑คน และมีผู้อำนวยการเป็นกรรมการและเลขานุการสถาบันคุ้มครองเงินฝากมีวัตถุประสงค์ในการคุ้มครองเงินฝากในสถาบันการเงินเสริมสร้างความมั่นคงและเสถียรภาพของระบบสถาบันการเงิน และดำเนินการกับสถาบันการเงินที่ถูกควบคุมตามกฎหมายว่าด้วยธุรกิจสถาบันการเงินและชำระบัญชีสถาบันการเงินที่ถูกเพิกถอนใบอนุญาตข้อ๓ สถาบันคุ้มครองเงินฝาก มีอำนาจและหน้าที่ดังต่อไปนี้(๑) บริหาร จัดการกองทุนคุ้มครองเงินฝาก ทุน และทรัพย์สินของสถาบัน(๒) เรียกเก็บเงินที่สถาบันการเงินนำส่งเข้ากองทุนคุ้มครองเงินฝากและจ่ายเงินให้แก่ผู้ฝากเงินกรณีสถาบันการเงินถูกเพิกถอนใบอนุญาต(๓) มีทรัพยสิทธิต่าง ๆ รวมทั้งก่อนตั้งสิทธิหรือทำนิติกรรมใด ๆทั้งในและนอกราชอาณาจักร(๔) ออกตั๋วเงิน พันธบัตร หรือตราสารทางการเงินอื่น ทั้งนี้ ตามหลักเกณฑ์ วิธีการ และเงื่อนไขที่คณะกรรมการกำหนดโดยอนุมัติของรัฐมนตรี(๕) ลงทุนในพันธบัตรรัฐบาลหรือตราสารหนี้ที่รัฐบาลค้ำประกันทั้งเงินต้นและดอกเบี้ย หรือลงทุนในหลักทรัพย์อื่นตามที่คณะกรรมการกำหนดโดยอนุมัติของรัฐมนตรี(๖) ฝากเงินในสถาบันการเงิน ธนาคารแห่งประเทศไทยหรือธนาคารที่มีกฎหมายเฉพาะจัดตั้งขึ้น เฉพาะเพื่อจัดการงานตามปกติธุระ ทั้งนี้ ตามหลักเกณฑ์วิธีการและเงื่อนไขที่คณะกรรมการกำหนด(๗) ทำกิจการทั้งปวงที่เกี่ยวกับหรือเกี่ยวเนื่องในการจัดการให้สำเร็จตามวัตถุประสงค์ของสถาบันข้อ๔สถาบันคุ้มครองเงินฝากมีโครงสร้างองค์กรและขอบเขตหน้าที่ความรับผิดชอบของแต่ละส่วนงานดังต่อไปนี้(๑) ฝ่ายตรวจสอบภายใน มีหน้าที่ดำเนินงานที่เกี่ยวข้องกับการตรวจสอบและประเมินความเพียงพอของกระบวนการบริหารความเสี่ยงการควบคุม และกระบวนการกำกับดูแลอย่างเป็นระบบและระเบียบ(๒) ฝ่ายวางแผนและวิจัยมีหน้าที่ดำเนินการงานที่เกี่ยวข้องกับการวางแผนกลยุทธ์ของสถาบันและศึกษาวิจัยระบบการประกันเงินฝากที่มีประสิทธิภาพ(๓) ฝ่ายบริหารความเสี่ยง มีหน้าที่ดำเนินการงานที่เกี่ยวข้องกับการบริหารความเสี่ยงด้านต่าง ๆ ขององค์กร เช่นความเสี่ยงจากการลงทุน ความเสี่ยงด้านสภาพคล่อง ความเสี่ยงจากการคุ้มครองเงินฝาก ความเสี่ยงด้านการปฏิบัติการต่าง ๆ เป็นต้น(๔) ฝ่ายสื่อสารองค์กร มีหน้าที่ดำเนินการงานที่เกี่ยวข้องกับงานด้านประชาสัมพันธ์การสื่อสารองค์กร การเผยแพร่ข้อมูล และการเสริมสร้างภาพลักษณ์ของสถาบัน(๕) ฝ่ายวิเคราะห์สถาบันการเงินมีหน้าที่ดำเนินการงานที่เกี่ยวข้องกับการวิเคราะห์และติดตามฐานะสถาบันการเงินที่อยู่ในระบบคุ้มครองเงินฝากรวมทั้งกลุ่มบริษัทที่เกี่ยวข้องกับสถาบันการเงินนั้น ๆ(๖) ฝ่ายบริหารเงิน มีหน้าที่ดำเนินการงานที่เกี่ยวข้องกับการบริหารเงินภายใต้กรอบกฎหมายและนโยบายของสถาบันคุ้มครองเงินฝากรวมทั้งเตรียมความพร้อมด้านสภาพคล่องสำหรับการจ่ายเงินคืนผู้ฝาก(๗) ฝ่ายกฎหมาย มีหน้าที่ดำเนินการงานที่เกี่ยวข้องกับกฎหมายต่าง ๆของสถาบัน(๘) ฝ่ายจ่ายคืนผู้ฝากมีหน้าที่ดำเนินการงานที่เกี่ยวข้องกับการจ่ายคืนผู้ฝาก และจัดทำระบบต่าง ๆที่เกี่ยวข้องกับการจ่ายคืนผู้ฝากของสถาบันการเงินที่ถูกเพิกถอนใบอนุญาต(๙) ฝ่ายชำระบัญชีและบริหารสินทรัพย์ มีหน้าที่ดำเนินการงานที่เกี่ยวข้องกับการชำระบัญชีและบริหารสินทรัพย์ของสถาบันการเงินที่ถูกเพิกถอนใบอนุญาตและจัดทำระบบต่างๆที่เกี่ยวข้องกับการชำระบัญชีและบริหารสินทรัพย์ของสถาบันการเงินที่ถูกเพิกถอนใบอนุญาต(๑๐) ฝ่ายการเงินและการบัญชี มีหน้าที่ดำเนินการงานที่เกี่ยวข้องกับงานการเงินและการบัญชีของสถาบันคุ้มครองเงินฝาก(๑๑) ฝ่ายทรัพยากรบุคคลมีหน้าที่ดำเนินการงานที่เกี่ยวข้องกับการบริหารทรัพยากรบุคคลและการพัฒนาบุคลากรของสถาบัน(๑๒) ฝ่ายสนับสนุนงานองค์กร มีหน้าที่ดำเนินการงานที่เกี่ยวข้องกับกรรมการสถาบันและผู้บริหารระดับสูง งานด้านพิธีการต่างๆ งานด้านข้อมูลข่าวสารของสถาบัน งานการพัสดุและงานธุรการของสถาบัน(๑๓) ฝ่ายเทคโนโลยีสารสนเทศมีหน้าที่ดำเนินการงานที่เกี่ยวข้องกับระบบคอมพิวเตอร์โครงสร้างพื้นฐานเทคโนโลยีสารสนเทศ และการพัฒนาระบบฐานข้อมูลของสถาบันข้อ๕ สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับสถาบันติดต่อได้ที่สถาบันคุ้มครองเงินฝาก อาคารเอสเจ อินฟินิท วัน บิสซิเนสคอมเพล็กซ์ชั้น ๒๕ - ๒๗ เลขที่ ๓๔๙ ถนนวิภาวดีรังสิตแขวงจอมพล เขตจตุจักร กรุงเทพฯ ๑๐๙๐๐ โทรศัพท์ ๐ ๒๒๗๒ ๐๓๐๐ โทรสาร ๐ ๒๒๗๒๐๔๔๘ สายด่วน ๑๑๕๘ เว็บไซต์ www.dpa.or.thประกาศ ณ วันที่ ๔พฤษภาคม พ.ศ. ๒๕๖๐สาทร โตโพธิ์ไทยผู้อำนวยการสถาบันคุ้มครองเงินฝากอัญชลี/จัดทำ๑๙ มิถุนายน๒๕๖๐พิมพ์มาดา/ตรวจ๑๙ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนที่ ๔๕ ง/หน้า ๑๔๑/๑๕ มิถุนายน ๒๕๖๐